КУДАЙДЫН БИЧИМЕЛДЕРИ
Кара башту алтай уулдар 
Айдынып эки тизеге отурган уулдар 
Алкышту јўригер уулдарым 
Ары јанынан ийде ороор 
Бу јанынан тоомјы ороор 
Ачу корон амзабаган 
Чындык јўрумге јўткиген 
Ак санаалу уулдарыс 
Алтайым деп озоги сыстаган 
Албатым деп јўреги ыйлаган 
Слерге тендежип осколори барзын 
Озок – бууры ойгонзын 
Кокси ойы ачылзын 
Баштапкы болуп јўретен 
Тем коргўзетен уулдарым 
Баштапкыларга кўч, је тоомјы 
Баштап баргандарга кайда ла буудак 
Је качан да томон тўжўп энмектебе 
Алтай адын тўжўрбе 
Оско јан алдына, оско ук алдына 
Бажын јабыс тўжўрбе 
Сен алтай уул 
Обоко каны коксинде 
Алып тудар кезем уул 
Айдар сости айдатан 
Чечен тилдў соготон 
Сого айдып јабатан 
Оштўлерди чочыда 
Ќортой айдып базатан 
Эр бўдўмдў уулдар болуп 
Албатаарды адаандап 
Алып баатыр бўдўмер 
Кийип алгар уулдарым 
Кудайаар слерди јакып јат 
Алкыш – быйан берип јат 
Кудайаар слерге курчуу берет 
Куру – калас јўрбезин деп 
Куучын ажыра берип јат 
Алтай АК Јаѓ ажыра јакып јат 
Экиленбей јўрзин деп 
Кара башту уулдарым дейт 
Бир укту, бир калыкту 
Бир алтайлу албаты дейт 
Баш ла болзын баш болзын 
оро турган Јайааныс 
Айтканыгар баш болзын
(Енчинова Л.А.)